Case ID: 1236529
Sentence 79: Təhqiqat, ibtidai istintaq, prokurorluq və məhkəmə orqanlarının qanunsuz hərəkətləri nəticəsində fiziki şəxslərə vurulmuş ziyanın ödənilməsi haqqında Azərbaycan Respublikasının xx xxxxxx 1998-ci il tarixli Qanununun 1-ci maddəsinin 3-cü bəndinə görə, bu Qanunun və Azərbaycan Respublikasının digər qanunvericilik aktlarının müddəalarına əsasən Azərbaycan Respublikasının ərazisində Azərbaycan Respublikasının təhqiqat, ibtidai istintaq, prokurorluq və məhkəmə orqanlarının səhvi və ya sui-istifadəsi nəticəsində Azərbaycan Respublikası Cinayət-Prosessual Məcəlləsinin 39.1.3, 39.1.4, 39.1.10 və 39.1.11-ci maddələrində nəzərdə tutulmuş əsaslarla barəsində cinayət təqibinə xitam verilməli olan şəxsin barəsində cinayət təqibinə vaxtında xitam verilməməsi və cinayət təqibinin davam etdirilməsi nəticəsində həmin şəxsə vurulmuş ziyan ödənilməlidir.Qeyd edilənlərə əsasən məhkəmə kollegiyası hesab edir ki, ********* saylı cinayət işi üzrə Bakı şəhəri Nizami RPİ İŞ-də aparılan cinayət işinin istintaqı zamanı ibtidai istintaqı aparan müstəntiq tərəfindən yuxarıda qeyd edilən səhvlərə yol verilmiş, bu səbəbdən İddiaçı hazırkı iddia ilə məhkəməyə müraciət etmək hüququ yaranmışdır.